ছেলের বিরুদ্ধে মামলা করে গ্রেফতারের আবেদন মায়ের
নারায়ণগঞ্জের জুডিশিয়াল ম্যাজিস্ট্রেট আদালতে মাদকাসক্ত ছেলের বিরুদ্ধে মামলা করেছে এক মা। মামলায় মা তার ছেলেকে গ্রেফতারের জন্য আদালতে আবেদন করেন। 







আদালত শুনানি শেষে ওই মাদকাসক্ত ছেলেকে আদালতে হাজির হওয়ার জন্য সমন জারি করেন। বুধবার সকালে নারায়ণগঞ্জ জুডিশিয়াল ম্যাজিস্ট্রেট (ঘ-অঞ্চল) নুরুন্নাহার ইয়াসমিনের আদালতে শুনানি শেষে এ মামলা গ্রহণ করে হয়।




বাদী পক্ষের আইনজীবী শাহ মাজহারুল বলেন, বন্দর থানার দক্ষিণ লক্ষ্মণখোলা এলাকার শাহাবুদ্দিন দুই ছেলে কামরুল (২৮) ও শাহাদাৎ হোসেন (২০) এবং স্ত্রী ফাতেমা বেগমকে (৫৭) রেখে দীর্ঘদিন পূর্বে মারা যান। 
এর মধ্যে বড় ছেলে কামরুল নানা ধরনের মাদকে আসক্ত হয়ে পড়ে। প্রায় সময় মাদক কেনার টাকার জন্য ফাতেমা বেগমকে মারধরসহ ঘরের আসবাবপত্র ভাঙচুর করত। 
এরমধ্যে মঙ্গলবার সকাল ১০টার দিকে ৫ হাজার টাকার জন্য ঘরের আসবাবপত্র ভাঙচুর করে ফাতেমাকে হত্যার চেষ্টা করে। এ ঘটনায় ফাতেমা বেগম আদালতে মামলা করেছেন।

নারায়ণগঞ্জের জুডিশিয়াল ম্যাজিস্ট্রেট আদালতে মাদকাসক্ত ছেলের বিরুদ্ধে মামলা করেছে এক মা। মামলায় মা তার ছেলেকে গ্রেফতারের জন্য আদালতে আবেদন করেন।